প্রথম দিনে এই পাঁচটি ছবির মধ্যে ”পোড়ামন ২”, ”চিটাগাইঙ্গা পোয়া নোয়াখাইল্লা মাইয়া”,”সুপার হিরো” ছবি তিনটি প্রথম দিনে দর্শকদের কাছ থেকে ভালো সাড়া পেয়েছে। বিশেষ করে ”পোড়ামন-২” ছবিটি নিয়ে দর্শকদের মধ্যে একটু আলাদা সাড়া লক্ষ্য করা যাচ্ছে। ছবিটির দুই নবাগত নায়ক-নায়িকা সিয়াম এবং পূজাকে দর্শকরা গ্রহণ করেছেন বেশ ভালোভাবেই। অন্যদিকে শাকিব খান ও বুবলী অভিনীত ”চিটাগাইঙ্গা পোয়া নোয়াখাইল্লা মাইয়া”, ”সুপার হিরো” ছবি দুটির মধ্যে চলছে জমজমাট লড়াই। প্রথম দিনে দুটি ছবিরই সেল রিপোর্ট বেশ ভালো। যদিও এই দুটি ছবির মধ্যে সর্বাধিক হল পেয়েছে ”চিটাগাইঙ্গা পোয়া নোয়াখাইল্লা মাইয়া” ছবিটি। আর শাকিব খান ও অপু বিশ্বাস অভিনীত ”পাঙ্কু জামাই” ছবিটির অবস্থা মোটামুটি।